Mansura

Etymologi

El-Mansoura på arabisk har betydning «seierrik», og byen fikk navnet etter slaget ved El-Mansoura fra 8. februar til 11. februar 1250 mellom franske korsfarere ledet av Ludvig IX av Frankrike og muslimske motstandere ledet av Fakhr-ad-Din Yusuf, og som endte med at den franske kongen ble tatt til fange og slutten på det sjuende korstog.

Historie

El-Mansoura ble etablert i 1219 av al-Kamil fra Ajjubide-dynastiet, bror av Saladin, og kjent i eldre franske kilder som Meledin. Etter at den muslimske hæren beseiret korsfarerne i slaget ved El Mansoura i 1250 ble byen gitt navnet El-Mansoura, «den seierrike [by]». Slaget var enormt nederlag for franskmennene. De var preget av sykdom og sult, og etter stor tap overga de seg. 7000 som ble bedømt som for svake for å være nyttige som slaver ble henrettet av muslimene, men den franske kongen var verdifull som gissel å for å presse løsepenger for. Ludvig IX ble holdt fengslet i huset til Ibrahim ben Lokman, sekretær hos sultan. Kongens bror ble fengslet i samme hus. Huset til Ibn Lokman er nå er det eneste museum i byen. Det er åpen for offentligheten og har utstillinger av gjenstander som tilhørte den franske monarken, inkludert hans personlige toalett. 8. februar er feires fortsatt årlig i byen.
Luftslaget ved Mansoura den 14. oktober 1973 skjedde under Jom kippur-krigen. Krigsfly fra Israels luftforsvar angrep egyptiske flybaser, men ble oppfanget av fly fra Egypts luftforsvar. På denne dagen utkjempet 160 jagerfly i 53 minutter i luftrommet over Mansoura. Til tross for at de israelske flyene var flere og kvalitativt bedre, ble to av dem skutt ned. Resten trakk seg til sist tilbake. Egypt uttalte at de hadde mistet seks fly, men kun tre som var blitt skutt ned av israelske fly. Den egyptiske regjeringen endret deretter landet «Flyvåpenets dag» fra 2. november og til 14. oktober for å minnes luftslaget over Mansoura.

Kultur

Den egyptisk-arabiske dialekt som snakkes av El-Mansouras befolkning er den nordlige egyptisk-arabiske dialekt med merkbar innflytelse fra byens omliggende rurale landsbyer, og har en del forskjeller fra egyptisk-arabiske dialekt praktisert i Alexandria.
Som Kairo, Alexandria, og Port Said hadde El-Mansoura tidligere et blomstrende gresk samfunn som ble tvunget til å emigrere under Gamal Abdel Nasser. Mange eldre butikker og forretninger rundt om i byen har fortsatt deres opprinnelige greske navn. Den første engelske skole i byen ble etablert på stedet for den tidligere greske skolen. Tidligere var det også en liten italiensk befolkning i byen. El-Mansoura har et marked kalt Al Khawagat, som betyr utlendingenes marked. Tidligere ble det drevet av grekere, jøder og libanesere, men i dag er det kun egyptere som selger produkter som jellabiya (tradisjonell kjortel), underklær, tekstiler, sko, sokker, kjøkkenvarer i aluminium og messing.
Mansoura Stadium er hjemmebanen til det lokale fotballaget, El Mansoura SC. Fotballbanen ble åpnet i 1962 og har plass til 18 000 tilskuere.

Utdannelse

Universitetet i Mansoura ble grunnlagt i 1962, opprinnelig som en avdeling av Universitetet i Kairo. Senteret for urologi og nefrologi ble grunnlagt av professor Mohammed Ghonem og betraktet som det beste nyresenteret i Midtøsten og Afrika.

Politikk

Kvinner i El-Mansoura har lenge organisert seg i en av en større kvinneorganisasjoner i Egypt, blant annet tilknyttet Universitetet i Mansoura. Fredelig protestaksjoner fra kvinnegrupper har blitt hardt slått ned på av myndighetene. Blant de bredere politiske sakene som kvinnene kjemper for er også motstand mot seksuell trakassering av kvinnelige studenter ved universitetet. En gruppe kalles Bint al-Ard («Døtre av landet») etter den egyptiske feministen Doria Shafiks magasin Bint al-Nil («Døtre av Nilen»). Deres fokus er lokal aktivisme i bekjempelsen av den stat-islamistiske alliansen mot kvinner.